Document ID: /roh_data/filtered/fineweb-2-filterrobots_roh.jsonl.gz/10961

Sin nivel da l'administraziun chantunala vala il princip da transparenza dapi l'atun 2016: La secretezza resta uschia l'excepziun, ed il dretg da prender invista è la regla. Tge che las autoritads fan, duai pia esser public, transparent e chapaivel.
Sco il president communal Christian Fanzun ha declerà a la radunanza communala, veglian ils iniziants che la vischnanca surpiglia il model chantunal. La suprastanza propona però il model d’ina autra vischnanca ed ha elavurà in sboz da la lescha. Las differenzas sajan minimas, uschia Fanzun. Uss examineschia la suprastanza l’iniziativa e decidia suenter d’acceptar quella u da suttametter a la radunanza communala ina cuntraproposta.
En pli ha la radunanza communala approvà il rendaquint da l’onn passà. Quel serra cun in gudogn da radund 6,9 milliuns francs.